|  |  |
| --- | --- |
| * Thirrje për aplikim -

BERZH në bashkëpunim me MZHR prezantojnë akademinë online “Know-how” për bizneset e voglaKonsulencë për menaxhimin e krizës për të ndihmuar më shumë së 200 kompani në Kosovë  |  **Republika e Kosovës**Republika Kosova-Republic of Kosovo Qeveria - Vlada – Government *Ministria e Zhvillimit Rajonal* *Ministarstvo za Regionalni Razvoj* *Ministry of Regional Development* |
|   | **www.ebrd.com/news** |  |



* **BERZH në bashkëpunim me Ministrinë e Zhvillimit Rajonal (MZHR) prezantojnë platformën për këshillim dhe informacion në internet për të ndihmuar bizneset mikro, të vogla dhe të mesme;**
* **Platforma siguron ekspertizë për administrimin e qarkullimit të parasë, furnitorëve dhe personelit gjatë situatës së krizës;**
* **Programi synon të përfshijë më shumë se 200 biznese, në ngritjen e kapaciteteve të tyre;**

BERZH në bashkëpunim me MZHR-në prezanton një program pa pagesë për të mësuarit dhe këshillimin në internet, për t’i ardhur në ndihmë bizneseve mikro, të vogla dhe të mesme (NMVM), që po përballen me ndikimet ekonomike të pandemisë së shkaktuar nga covid19. Këto biznese të vogla private janë jetike për ekonomitë në të cilat BERZH investon.

Akademia "Know-How", është një platformë informative ku sipërmarrësit mund të përftojnë këshilla praktike, përfshirë edhe materiale trajnimi apo konsulencë mbi menaxhimin e krizës, nga ekspertë ndërkombëtarë të industrisë, dhe ku mund t’i bashkohen forumeve të diskutimit me homologë të vendeve të tjera.

Programi i paraqitur nga BERZH në kuadër të mbështetjes së shtuar gjatë krizës aktuale, do të përqendrohet në pesë shtylla (module) kyçe:

1. Administrimi i Krizës: Klientët dhe furnitorët tuaj
2. Administrimi i Krizës: Elementë thelbësorë të menaxhimit financiar
3. Administrimi i Krizës: Financimi i kompanisë suaj
4. Administrimi i Krizës: Personeli juaj, aseti juaj kryesor
5. Administrimi i Krizës: Sfidat e administrimit dhe lidershipit

Programi financohet nga Bashkimi Evropian përfshirë Qendrën Evropiane Këshillimore të Investimeve, Kazakistani dhe Fondi i BERZH për Impaktin mbi Bizneset e Vogla (Itali, Japoni, Kore, Luksemburg, Suedi, Taipei, SHBA dhe Zvicër).

BERZH dhe MZHR, për bizneset që i kane ndjekur të gjitha modulet, do të ofrojnë një Certifikatë të kompletimit të suksesshëm të akademisë dhe e cila njihet ndërkombëtarësh.

BERZH dhe MZHR janë angazhuar fuqishëm për të mbështetur bizneset e vogla gjatë kësaj periudhe duke i ndihmuar ato të krijojnë rezistencën e duhur për tejkalimin e sfidave dhe rimëkëmbjen e tyre. Pavarësisht përmasave të kompanisë suaj, platforma është projektuar të ofrojë një ndihmës praktike.

**Shihni programin në** [**www.ebrdknowhowacademy.com**](http://www.ebrdknowhowacademy.com) **duke nisur nga tani!**

Për qasje me aplikacion mobil, download aplikacionin e dedikuar **Go.Learn** app, dhe kur të qaseni ne atë, vendosni “[www.ebrdknowhowacademy.com](http://www.ebrdknowhowacademy.com)" si URL. Pastaj vazhdoni me regjistrimin tuaj.

Të interesuarit, akademisë mund ti qasen në çdo kohë dhe nga secili vend, pasi që e gjithë platforma është online.

**Akademia "Know-How"**, fillon me datë 01.11.2020. Të drejtë aplikimi dhe pjesëmarrje ka secili biznes përfitues nga MZHR në vitet 2018, 2019 dhe 2020, si dhe akademia është e hapur për aplikim/pjesëmarrje edhe për të gjitha bizneset tjera në Kosovë. Materialet e trajnimit janë ne gjuhën angleze dhe turke, por me kërkesë të bizneseve të njejtat mund të përkthehen në gjuhen shqipe. Kërkesat për përkthim të materialeve mund të paraqiten në: **knowhowkosovo@ebrd.com**.

**Për më shumë informacion para dhe gjatë trajnimeve, ju lutemi kontaktoni: +383 49 780-376 apo në** **knowhowkosovo@ebrd.com****.**